**פלגי שרון- תאגיד מים וביוב**

**מיה- המים של הוד השרון**

**מכרז פומבי מס' 04/2025**

**לביצוע עבודות לאספקה והתקנת דיזל גנרטור לגיבוי אספקת החשמל למט"ש כפר סבא – הוד השרון**

**הוראות למשתתפים**

פלגי שרון תאגיד מים וביוב מיסודן של עיריית כפר סבא והמועצה המקומית כוכב יאיר צור-יגאל בע"מ (להלן: "**פלגי שרון**") ומיה (תשתיות המים של הוד השרון) בע"מ (להלן, ביחד: "**החברה**") מזמינה בזאת הצעות לביצוע עבודות לאספקה והתקנת דיזל גנרטור לגיבוי אספקת החשמל למט"ש כפר סבא – הוד השרון, בהתאם לתנאי המכרז וההסכם שבבסיסו. **מובהר כי העבודות כוללות אספקת והתקנת דיזל גנרטור אחד, ואילו לחברה הזכות, עפ"י שיקול דעתה הבלעדי, להזמין מהזוכה דיזל גנרטור נוסף, בהתאם למחירים בהם נקב המשתתף-הזוכה בהצעתו למכרז** (להלן: "**העבודות**").

| **מועד מפגש הבהרות (השתתפות חובה)** | **20/4/2025 בשעה 12:00 בצהרים** |
| --- | --- |
| **מועד אחרון להגשת שאלות הבהרה** | **24/4/2025 בשעה 12:00 בצהרים** |
| **מועד אחרון להגשת הצעות** | **4/5/2025 בשעה 12:00 בצהרים** |

**החברה תהיה רשאית לשנות את המועדים המפורטים לעיל, בהתאם לצרכיה הבלעדיים.**

**כל שינוי בלוח הזמנים האמור יפורסם באתר האינטרנט של החברה.**

את סט מסמכי המכרז ניתן להוריד מאתר האינטרנט של החברה, בכתובת:

[www.palgey-sharon.co.il](http://www.palgey-sharon.co.il) תחת לשונית "מכרזים" בדף הבית.

או לחלופין, להגיע ולקבל את מסמכי המכרז במשרדי החברה (בכתובת: התע"ש 11, כפר סבא. בקומה 2) החל מיום פרסומו של המכרז בין השעות 9:00 ל 15.30 בתיאום מראש בלבד.



את ההצעה וכל המסמכים הנלווים יש למסור **במסירה ידנית** במשרדי פלגי שרון (אין לשלוח בדואר) ברחוב התע"ש 11, כפר סבא (קומה 2), במעטפה סגורה הנושאת ציון ***"מכרז פומבי מס'* 04/2025"** **עד למועד האחרון להגשת הצעות הנקוב לעיל.**

לא יתקבלו מסמכים לאחר המועד והשעה הנקובים בטבלה לעיל כמועד האחרון להגשת הצעות.

על המשתתף לקבל אישור בכתב על הפקדת ההצעה בתיבת המכרזים

מצא המשתתף סתירה בין מסמכי המכרז ו/או ביקש לשאול שאלות הבהרה, יפנה לחברה, באמצעות כתובת המייל tenders@palgey-sharon.co.il, תוך ציון שם המכרז, שמו של המשתתף וכתובת הדוא"ל למתן תשובה, ויפרט בפנייתו את מהות השאלה ו/או אי הבהירות.

פניות כאמור תעשנה בכתב בלבד ותועברנה בקובץ בפורמט WORD בלבד, ובהתאם לטבלה שלהלן:

| מס"ד | עמוד | מסמך | סעיף ותת סעיף | הבהרה/שאלה/אי התאמה | תשובה (ימולא ע"י החברה) |
| --- | --- | --- | --- | --- | --- |
|  |  |  |  |  |  |

לחברה שמורה הזכות שלא להשיב לפניות שלא מועברות אליה באופן המפורט לעיל ו/או לא להשיב על פניות עפ"י שיקול דעתה הבלעדי, ולא תשמענה טענות בשל כך.

באחריות המשתתף לוודא את קבלת פנייתו, בטלפון 074-7029763, וזאת טרם המועד האחרון להגשת שאלות הבהרה כמפורט בטבלה מעלה.

המועד האחרון להעברת פניות כאמור- כמפורט בטבלה שבראשית מסמך זה. שאלות שיגיעו לחברה באיחור לא יענו, למעט במקרים בהם החברה תסבור, עפ"י שיקול דעתה הבלעדי, כי שאלות אלו או חלקן הינן בעלות חשיבות מיוחדת ו/או שהן מצביעות על טעות במסמכי המכרז.

תשובות לשאלות הבהרה תשלחנה לכל המשתתפים ששאלו שאלות הבהרה ו/או השתתפו במפגש המציעים ותועלנה לאתר פלגי שרון בכתובת www.palgey- sharon.co.il תחת לשונית מכרזים. על אף האמור, באחריות המשתתפים להתעדכן באתר פלגי שרון בתשובות לשאלות ההבהרה, ולא תשמע כל טענה בעניין זה, לרבות במקרה שמענה כלשהו לא הועבר לידי המשתתף על ידי החברה.

רק תשובות בכתב תחייבנה את החברה.

משתתף שלא יפנה כאמור, יהיה מנוע מלטעון טענות בדבר אי סבירות ו/או אי בהירות מסמכי המכרז, שגיאות, אי התאמות, טעויות וכיו"ב.

**מסמכי המכרז**

* 1. מסמכי המכרז כוללים:
     1. הוראות למשתתפים, לרבות הנספחים:

**נספח 1** - נוסח כתב ערבות מכרז;

**נספח 2** - תצהיר לפי חוק עסקאות גופים ציבוריים, התשל"ו-1976;

**נספח 3** – נוסח אישור על ניסיון קודם – סעיף 2.3 להוראות למשתתפים;

**נספח 4** – רשימת הציוד המוצע על ידי המשתתף (סעיף 2.5);

**נספח 5** - טופס פרטי המשתתף;

**נספח 6** – תצהיר המשתתף.

* + 1. הצעת המשתתף (נספח א'1 להסכם);
    2. נוסח ההסכם, לרבות נספחיו, שהינם:

**נספח א'1** -הצעת המשתתף וכתב כמויות;

**נספח א'2** - מפרט טכני מיוחד;

**נספח א'3** - נוסח כתב ערבות הסכם – ביצוע/טיב/בדק;

**נספח א'4** – נספח תשלומים;

**נספח ב'1** – סעיפי ביטוח ואישור על קיום ביטוחים;

**נספח ב'2** - הוראות בטיחות;

**נספח ג'** - מסמך ההוראות למשתתפים, לרבות נספחיו;

**נספח ד'** - תשובות לשאלות הבהרה, ככל שנמסרו;

**נספח ה'** - נספח שינויים למכרז, ככל שנמסרו.

* 1. החברה תראה במשתתף במכרז כמי שביסס את הצעתו בהתאם לכל דרישות המכרז; הצהיר שברשותו נמצאים כל מסמכי המכרז המנויים לעיל והוא קראם, הבין את תוכנם, קיבל את כל ההסברים אשר ביקש ומתחייב לבצע את העבודות עפ"י תנאי ההסכם המצורף אם הצעתו תבחר כהצעה הזוכה במכרז.

**תנאי סף**

1. רשאים להשתתף במכרז זה יחידים\* או תאגידים\*\*, העומדים בכל התנאים הבאים בעצמם ולא באמצעות צד ג':

\* יחיד לעניין עמידה בתנאי הסף הוא תושב ישראל.

\*\* תאגיד לעניין עמידה בתנאי סף הינו תאגיד הרשום בישראל כדין.

* 1. **קיום אישורים לפי חוק עסקאות גופים ציבוריים**

המשתתף הינו בעל כל האישורים הנדרשים לפי חוק עסקאות גופים ציבוריים, התשל"ו-1976.

* 1. **קבלן רשום**

המשתתף הינו בעל הסיווג הקבלני שלהלן:

קבוצת סיווג א', ענף 160, סוג 1 ומעלה

עפ"י המרשם המתנהל בידי רשם הקבלנים.

* 1. **ניסיון קודם**

במהלך השנים 2019-2024, המשתתף סיפק והתקין לפחות שני (2) גנרטורים בהספק של 2,000 KVA לפחות כל אחד, הכוללים (שני הגנרטורים) מערכות פיקוד וסנכרון (להלן: "**העבודות**").

**בנוסף**

כל אחת מהעבודות היתה בהיקף כספי של 1,000,000 ש"ח לפחות (סכום החשבון הסופי במועד אישורו ללא מע"מ).

* 1. **נציג מורשה**

המשתתף הינו נציג מורשה **לאספקה ותחזוקה** של יצרן הגנרטור המוצע על ידו.

* 1. **עמידה בדרישות המפרט הטכני**

הגנרטור המוצע על ידי המשתתף עומד בדרישות המפרט הטכני (נספחא'2 להסכם).

* 1. **השתתפות במפגש הבהרות**

המשתתף ו/או נציגו נכח במפגש ההבהרות למכרז.

* 1. **ערבות מכרז**

להצעת המשתתף תצורף ערבות בנקאית אוטונומית על שם המשתתף בסך 150,000 ש"ח. הערבות תהיה בתוקף עד ליום 1/9/2025 לפחות\*, ותהיה בלתי מותנית, בלתי מוגבלת וניתנת למימוש בכל עת עד 10 ימים ממועד הדרישה, ללא כל צורך לבסס את הדרישה לחלוט הערבות מצד החברה.

\* ערבות שתוקפה מעבר למצוין לעיל תחשב כתקינה לעניין תקופת הערבות הנדרשת.

מטרת ערבות זו להבטיח את עמידת המשתתף אחר הצעתו והמצאת כל המסמכים הנדרשים, תוך 7 ימי עבודה ממועד קבלת ההסכם לחתימות ו/או עמידת המשתתף בכל תנאי המכרז.

בכל מקרה, סכום הערבות ישמש כפיצוי מוסכם וקבוע מראש במקרה ובו לא יעמוד המשתתף אחר הצעתו במכרז או במקרה בו יחזור בו בכל צורה שהיא ובכל שלב שהוא מהצעתו או במקרה בו יסרב המשתתף לשתף פעולה עם ועדת המכרזים במסגרת סמכותה עפ"י תנאי המכרז או במקרה בו ימנע המשתתף-הזוכה מהמצאת כל המסמכים הנדרשים, כתנאי מוקדם להשתכללות ההתקשרות תוך 7 ימי עבודה, ממועד קבלת ההסכם לחתימות או במקרה בו הצעת המשתתף נפסלה ע"י ועדת המכרזים בנסיבות המפורטות בסעיף 7.5 להלן והוועדה החליטה על חילוט ערבותו בנסיבות אלה.

נוסח ערבות המכרז יהיה כמפורט בכתב ערבות המכרז המצ"ב למסמך ההוראות למשתתפים **כנספח 1**.

יובהר כי גם ערבות אוטונומית חתומה ע"י חברת ביטוח ישראלית (ולא ע"י סוכן ביטוח), שברשותה רישיון לעסוק בביטוח על פי [חוק הפיקוח על שירותים פיננסיים (ביטוח), תשמ"א-1981](http://www.finance.gov.il/hon/2001/insurance/memos/pikuachBituach2005.doc), תיחשב כעונה לדרישות המכרז.

**עיקרי ההתקשרות**

1. עיקרי ההתקשרות אשר יחולו על המשתתף-הזוכה (להלן **"הזוכה"**) הינם כדלקמן:
   1. הזוכה יבצע עבודות לאספקה והתקנת דיזל גנרטור לגיבוי אספקת החשמל למט"ש כפר סבא – הוד השרון, עפ"י הוראות ההסכם ונספחיו, וכנגד התמורה לה יהיה זכאי כמפורט בפרק התמורה בהסכם ועפ"י הצעתו.
   2. **מובהר כי העבודות כוללות אספקת והתקנת דיזל גנרטור אחד, ואילו לחברה הזכות, עפ"י שיקול דעתה הבלעדי, להזמין מהזוכה דיזל גנרטור נוסף, בהתאם למחירים בהם נקב המשתתף-הזוכה בהצעתו למכרז**. **בהגשת הצעתו מתחייב המשתתף כי לא תהיה לו כל טענה ו/או דרישה ו/או תביעה כלפי החברה ו/או מי מטעמה במקרה בו יוזמן על ידה דיזל-גנרטור אחד בלבד, מכל עילה שהיא.**
   3. בנוסף, בתום תקופת הבדק (כמפורט בהסכם), החברה תהיה רשאית להזמין מהזוכה שירותי תחזוקה ושירות עבור הגנרטור/ים, כנגד התמורה הקבועה בהצעת המשתתף-הזוכה (להלן: "**שירותי תחזוקה**"). מובהר כי עצם הזמנת שירותי התחזוקה, היקפם, תקופת שירותי התחזוקה וכיו"ב הינם אופציה של החברה בלבד, והיא תחליט אם ובאיזה אופן לממשה, עפ"י שיקול דעתה הבלעדי. בהגשת הצעתו מתחייב המשתתף כי לא תהיה לו כל טענה ו/או דרישה ו/או תביעה כלפי החברה ו/או מי מטעמה בקשר עם שירותי התחזוקה (לרבות במקרה בו אלו לא יזמנו על ידי החברה כלל), מכל עילה שהיא.
   4. על המשתתף לשים לב לכל דרישות ההסכם והנספחים והמפרט הטכני המיוחד המצ"ב להסכם, ולאחר חתימתו אין הוא יכול לבוא בדרישות לתוספת תשלום בגין דבר הרשום בהסכם או בנספחים לרבות במפרט הטכני המיוחד (בין אם צורפו או לא צורפו) גם אם העילה שלו לכך היא אי הבנתו ו/או היכרותו ו/או ידיעתו בפסקה הרלוונטית.
   5. מובהר בזאת כי התמורה בגין אספקה והתקנת הגנרטור/ים וכל המטלות המפורטות במכרז זה תכלול בין היתר (לא מדובר ברשימה ממצא, והמשתתף-הזוכה מחויב לכל הדרישות בכלל מסמכי המכרז, לרבות החוזה ונספחיו, ללא קבלת כל תמורה נוספת על התמורה עפ"י הצעתו למכרז):
      1. כל הוצאות שיוציא המשתתף-הזוכה בגין אספקה והתקנת הגנרטור/ים לרבות תשלומים למתכננים, נותני שירותים ויועצים מכל שסוג שהוא.
      2. כל עבודה, ציוד והחומרים, לרבות הפחת ובכלל זה מוצרים מכאניים, עבודות לוואי וחמרי עזר, הדרושים לאספקה והתקנת הגנרטור/ים ע"פ הסכם ההתקשרות ונספחיו.
      3. תיאום עם כל הגורמים, כולל קבלנים אחרים, חברת הגז, חברת חשמל, בזק, הטלוויזיה בכבלים וכיוצ"ב, כאמור בהסכם ההתקשרות ונספחיו.
      4. אמצעי זהירות ואמצעים למניעת הפרעות.
      5. אספקה ושימוש בציוד מכני, כלי עבודה, וכל ציוד אחר לרבות הוצאות הרכבתם, אחזקתם באתר ההתקנה, פירוקם וסילוקם בסיום ביצוע עבודות ההתקנה.
      6. הובלת כל החומרים שיסופקו על ידי המשתתף-נזוכה, שלטי ההכוונה ו/או כל ציוד אחר לאתר העבודה או למרחק סביר מאתר העבודה, החזרתם ובכלל זה העמסתם ופריקתם וכן הסעת עובדים לאתר העבודה וממנו.
      7. כל ההוצאות מכל מין וסוג שהוא, הנדרשות לביצוע כל עבודה הנדרשת לשם אספקה והתקנת הגנרטור/ים, לרבות כל ההוצאות הנגרמות בשל ביצוע העבודה באלמנטים עם זוויות לא ישרות ואלמנטים משופעים או מעוגלים.
      8. כל ההוצאות הנדרשות על פי מסמכי הסכם ההתקשרות ונספחיו לרבות המפרט הטכני המיוחד (בין אם צורפו או לא צורפו) לצורך ההתקנה, של ברגים, עוגנים, טריזים, חיבורים, ריתוכים, צבע, חומרי עזר וכיוצ"ב, הטיפול השארת חומרים (עם או בלי שרוולים), גומחות, חריצים, צינורות, כבלים, תעלות וכו'.
      9. ניקוי אתר העבודה וסילוק פסולת ועודפים ממנו.
      10. דמי בדיקות.
      11. דמי ביטוח למיניהם, מיסים לקרנות ביטוח והטבות סוציאליות, מס קניה, מכס, בלו, אגרות והיטלים מכל סוג שהוא.
      12. כל ההוצאות והנזקים של המשתתף-הזוכה בקשר עם מילוי התחייבויותיו המפורטות בהסכם ההתקשרות ונספחיו.
      13. כל ההוצאות והנזקים מכל מין וסוג שהוא שייגרמו למשתתף-הזוכה בקשר עם בדק ותיקונים בתקופת הבדק.
      14. רווחי הקבלן.
      15. כל יתר ההוצאות המתחייבות מתנאי הסכם ההתקשרות ונספחיו (בין אם צורפו או לא צורפו) ובכלל זה התקורה של המשתתף-הזוכה לרבות הוצאות המימון והערבויות, בין שההוצאות האמורות כולן ידועות עתה לצדדים ובין שהן תיוועדנה בעתיד.
      16. פירוק שתי המכולות עם הדיזל גנרטורים הקיימים, כולל כל הציוד הנלווה שלא יהיה יותר בשימוש כגון צנרת דלק, כבלי חשמל והעברתם למיקום שיקבע על ידי החברה במט"ש.
      17. התאמת משטחי הבטון הקיימים עבור המכולות של שני הדיזל גנרטורים הקיימים שיפורקו (אם יפורקו) וביצוע כל ההתאמות הדרושות עבור יצירת משטחים מתאימים למכולות המושתקות או החופות המושתקות של הדיזל גנרטורים החדשים / הדיזל גנרטור החדש (לפי העניין), כולל בין היתר הוספת משטחי בטון, ביצוע הארקת יסוד למשטחים החדשים יחד עם הקיימים וכולל אישור מהנדס קונסטרוקטור לתוכנית המשטחים.
      18. אספקה והתקנת דיזל גנרטור/ים, כל אחד (אם רלוונטי) במכולה מושתקת או בחופה מושתקת.
      19. כל העבודות הדרושות עבור חיבור הדיזל גנרטור/ים למיכל/י הדלק התת קרקעי הקיים/מים.
      20. כל העבודות הדרושות עבור פירוק והתקנה מחדש של לוח הכוח והפיקוד הקיים של המשאבה למילוי המיכל היומי הקיים, שליד דיזל גנרטור מס' 2, ממיכל התת קרקעי הקיים.
      21. אספקה, התקנה וחיבור כבלי כוח ופיקוד חדשים בין שני הדיזל גנרטורים / הדיזל גנרטור (לפי העניין) ללוח החשמל הקיים בחדר החשמל של המט"ש.
      22. כל העבודות הדרושות עבור התאמת לוח הסינכרון הקיים בחדר החשמל של המט"ש לשני הדיזל גנרטורים החדשים / לדיזל גנרטור החדש (לפי העניין).
      23. פירוק ופינוי כלל הציוד שלא יהיה יותר בשימוש והעברתו למקום שתורה עליו החברה. לרבות פירוק והעברתם של הגנרטור/ים הקיימ/מים אותם/ו יחליף המשתתף הזוכה למיקום עליו תורה החברה.
      24. אחריות לתקופה של 12 חודשים מיום מסירת כל העבודות, בהתאם למפורט במסמכי המכרז והמפרט הטכני המיוחד.
   6. הזוכה יתחיל בביצוע העבודות כנגד צו התחלת עבודה חתום ע"י המנהל ויסיים את ביצוע העבודות בתוך פרק הזמן הכולל לביצוע העבודות, כמוגדר בהסכם.
   7. הזוכה יסיים את ביצועו של כל שלב ושלב בעבודה, בתוך פרק הזמן הנקוב לכך בצו התחלת העבודה.

* 1. יתר תנאי ההתקשרות הינם כמפורט בנוסח ההסכם המצורף למכרז זה.

**הצעת המשתתף ואופן הגשתה**

1. 1. המשתתף ימלא את טופס הצעת המשתתף וינקוב באחוז הנחה בשיעור אחיד לכל המחירים המצוינים בכתב הכמויות המצ"ב **כנספח א'1** להסכם, בספרות ובמילים.

**הצעה אשר תנקוב באחוז תוספת למחיר תפסל על הסף ללא שימוע.**

**מובהר כי גם הצעה אשר תנקוב ב- 0% הנחה תחשב כתקינה לעניין מכרז זה.**

**הצעה שבה לא תהיה התאמה בין הסכום בספרות לסכום במילים, יגבר הסכום במילים והוא יחייב את המשתתף.**

* 1. המחירים המוצעים (לאחר אחוז ההנחה בו ינקוב המשתתף) יהיו מחירים כוללים המגלמים את כל העבודות, החומרים, ההוצאות והעלויות הכרוכים בביצוע העבודות, ומילוי כל התחייבויות המשתתף לפי ההסכם.
  2. הצעת המשתתף תתייחס לסכומים ללא מע"מ.
  3. כל משתתף יגיש הצעה אחת בלבד. לא תותר הגשת הצעה משותפת לשני גופים משפטיים.
  4. הצעת המשתתף תעמוד בתוקפה על כל מרכיביה ונספחיה ותחייב את המשתתף החל ממועד הגשתה ועד תום 4 חודשים מהמועד האחרון הקבוע להגשת ההצעות למכרז.

1. על המשתתף לצרף להצעתו את המסמכים המפורטים להלן:
   1. צילום ת.ז./ אישור על רישום השותפות/ העתק תעודת התאגדות – לפי העניין.
   2. אישור על זהות מורשי החתימה מטעם המשתתף.
   3. תעודת עוסק מורשה לפי חוק מס ערך מוסף, תשל"ו – 1975.
   4. אישור על ניהול פנקסים כחוק בהתאם לחוק עסקאות גופים ציבוריים, תשל"ו - 1976.
   5. אישור על דיווח הכנסות לרשויות המס בהתאם לחוק עסקאות גופים ציבוריים, תשל"ו – 1976.
   6. תצהיר מטעם המשתתף בהתאם לסעיף 2ב(ב) לחוק עסקאות גופים ציבוריים, תשל"ו – 1976 (בנוסח המצ"ב כ**נספח 2**).
   7. אישור מאת רשם הקבלנים על רישום המשתתף כדין, כנדרש בסעיף 2.2 לעיל.
   8. הצהרה מטעם המשתתף כי אינו קבלן כוח אדם עפ"י חוק העסקת עובדים על ידי קבלני כוח אדם, התשנ"ו – 1996 (בטופס הצעת המשתתף).
   9. מסמכים מאת לקוחות המשתתף המעידים על ניסיונו בהתאם לאמור בסעיף 2.3 לעיל, ואשר כוללים התייחסות למהות העבודות שבוצעו, שנת הביצוע (מועד תחילת העבודות ומועד סיום בפועל) והיקפן הכספי עפ"י החשבון הסופי במועד אישורו ללא מע"מ בנוסח **נספח 3** להוראות למשתתפים, או מסמכים אחרים המעידים על עמידת המשתתף בתנאי הסף האמור.
   10. אישור מאת יצרן הגנרטור המעיד כי המשתתף הינו נציג מורשה שלו לאספקה ותחזוקה, כנדרש בסעיף 2.4 לעיל.
   11. פירוט הציוד המוצע על ידי המשתתף, על גבי **נספח 4** להוראות למשתתפים. **מובהר כי הפרטים שימסרו יחייבו את המשתתף.**
   12. ערבות אוטונומית כמפורט בסעיף 2.7 לעיל.
   13. טופס פרטי המשתתף על גבי **נספח 5** המצ"ב למסמך ההוראות למשתתפים.
   14. תצהיר המשתתף, על גבי **נספח 6** להוראות למשתתפים.
   15. כל דפי תשובות והסברים שנמסרו למשתתף, ככל שנמסרו, כשהם חתומים על ידי המשתתף.
   16. ההסכם המצורף למסמכי המכרז - על המשתתף למלא את פרטיו כנדרש בדף הראשון להסכם, לחתום בתחתית כל עמוד בצרוף חותמת וכן חתימה מלאה (שם + חתימה וחותמת) בדף החתימות בתוספת אישור חתימה ע"י עוד/רו"ח.
   17. יתר מסמכי המכרז כשכל דף מהם חתום ע"י המשתתף בשוליו, בצרוף חותמת.

1. החתימה על הצעת המשתתף תהיה באופן הבא:

* 1. היה המשתתף יחיד, יחתום הוא תוך ציון שמו המלא וכתובתו ויצרף את חותמתו.
  2. היה המשתתף שותפות רשומה, יחתמו מספר השותפים המינימאלי הדרוש כדי לחייב את השותפות, תוך ציון שמו/ם המלא, וכתובתו/ם ויצרפ/ו חותמת השותפות.
  3. היה המשתתף חברה רשומה יחתמו מספר המנהלים המינימאלי הדרוש כדי לחייב את החברה תוך ציון שמו/ם המלא, וכתובת החברה ויצרפו חותמת החברה.

**שיקולי ועדת המכרזים בבחירת הזוכה**

* 1. ועדת המכרזים אינה מתחייבת למסור את העבודה למשתתף שהצעתו תהא הנמוכה ביותר או לקבל כל הצעה שהיא.
  2. לשם בחירת ההצעה הזוכה במכרז, ועדת המכרזים רשאית לשקול את הנתונים הבאים:
     1. גובה ההצעה. מובהר כי ועדת המכרזים תהא רשאית לבחון את ההצעות אל מול אומדן המכרז, ולפסול הצעות שיחרגו באופן בלתי סביר מאומדן המכרז, עפ"י שיקול דעתה הבלעדי.
     2. אמינותו, ניסיונו המקצועי, כישוריו, רמת עבודתו וטיב הצעתו של המשתתף.
     3. ניסיון עבר של המשתתף בהליכי מכרז ובהתקשרויות קודמות עם פלגי שרון ו/או עיריית כפר סבא ו/או מועצה מקומית כוכב יאיר צור- יגאל ו/או חברות עירוניות בבעלות שני אלו ו/או מיה (תשתיות המים של הוד השרון) בע"מ ו/או עיריית הוד השרון ו/או רשויות וגופים אחרים.
     4. חוסנו הכלכלי ומצבו הכספי של המשתתף.

על בסיס שיקולים אלו רשאית ועדת המכרזים, בין היתר, להמליץ על הצעה שאינה הזולה ביותר או לא להמליץ על הצעה זוכה כלל.

* 1. ועדת המכרזים שומרת לעצמה את הזכות לדרוש מאת המשתתף בעת הדיון בהצעתו, הסברים וניתוחי מחיר, והמשתתף מתחייב למסור לוועדה את כל ההסברים והניתוחים הנדרשים.

הועדה מתחייבת לשמור על סודיות בכל הנוגע לניתוחי מחירים שנמסרו לה לפי דרישתה ע"י המשתתף.

אם יסרב משתתף למסור הסבר או ניתוח כלשהו כאמור, רשאית הועדה להסיק מסקנות לפי ראות עיניה ואף לפסול את ההצעה.

* 1. מבלי לגרוע מן האמור לעיל, יובהר כי ועדת המכרזים שומרת לעצמה את הזכות לדרוש מאת המשתתף הבהרות ביחס להצעתו ו/או פרטים נוספים לרבות השלמת ו/או מסירת מסמכים לפי דרישת ועדת המכרזים ו/או מי מטעמה.
  2. ועדת המכרזים רשאית לפסול כל הצעה שהוגשה בתאום עם משתתפים אחרים אם יוכח לכאורה קשר כזה ו/או אם מצאה כי קיים קשר מוקדם בין המציעים, ובכלל זה קשרי בעלות בין המציעים, קשרים בין חברות אחיות, קשרים בין חברות בנות וכיוצ"ב ו/או אם קיים חשש כי ההצעה תכסיסנית ו/או הצעה בלתי סבירה בין אם ביחס לפריטים מסוימים ובין אם ביחס להצעה בכללותה ו/או אם הזוכה לא ימלא אחר כל דרישות המכרז.
  3. המשתתף לא יהיה זכאי להעלות טענות ו/או דרישות ו/או תביעות כלשהן בגין הוצאות שהוציא ו/או נזקים שנגרמו לו בקשר עם הכנת ו/או הגשת ההצעה ו/או הוצאות הליכים משפטיים, בין אם הצעתו תתקבל ובין אם לאו, ובין אם הושלמו הליכי המכרז או שההליך בוטל, מכל סיבה שהיא.
  4. בכפוף לכל דין (לרבות האמור בסעיף 2ב ובסעיף 2ד לחוק חובת המכרזים, תשנ"ב-1992), במקרה של הצעות זהות, ועדת המכרזים תהיה רשאית לקבוע את הזוכה בהתאם לאחת משתי הדרכים שלהלן:
     1. עריכת התמחרות נוספת:
        1. במסגרת ההתמחרות הנוספת יורשו המציעים בעלי ההצעות הנמוכות ביותר הזהות, לשפר את הצעת המחיר שהגישו. המציע אשר יציע את ההצעה הנמוכה ביותר, הצעתו תיבחר. מציע אשר הורשה להגיש הצעת מחיר משופרת כאמור בסעיף זה, אך לא הגיש כזו, ייחשב כאילו הציע את הצעתו המקורית, והצעתו הכספית תהיה בהתאם להצעת המחיר אשר הגיש.
        2. אם גם לאחר הליך ההתמחרות הנוספת כאמור, תיוותרנה הצעות בעלות מחיר שווה, אזי בסמכות ועדת המכרזים של החברה, במסגרת החלטה מנומקת בכתב, לפעול באחת הפעולות הבאות:

1. להחליט על עריכת הליך התמחרות נוספת

או

1. עריכת הגרלה. מציע שיעלה בגורל בהגרלה, ייבחר על ידי החברה כזוכה במכרז.
   * 1. עריכת הגרלה. מציע שיעלה בגורל בהגרלה, ייבחר על ידי החברה כזוכה במכרז.

**כשיר נוסף**

* 1. מבלי לגרוע מזכויותיה על פי כל דין, החברה שומרת לעצמה את הזכות לפנות אל המשתתף שדורג במדרג ההצעות לאחר הזוכה (להלן: "הכשיר הנוסף"), על מנת שייספק ויתקין דיזל גרנרטור/ים על פי הצעתו, וזאת במקרה שהזוכה אינו עומד בהתחייבויותיו על פי תנאי המכרז ו/או ההסכם.
  2. במידה ותבחר החברה לפעול כאמור בסעיף 8.1 לעיל, תודיע החברה למשתתף על היותו כשיר נוסף, והכשיר הנוסף יפעל בהתאם להוראות החלות על המשתתף שהוכרז כזוכה במכרז, כשלעניין זה יראו במועד פניית החברה על פי סעיף זה כמועד הודעת הזכייה.
  3. לכשיר הנוסף תינתן שהות של 7 ימים ממועד פניית החברה להודיע לחברה על קבלת הצעתה. לא עשה כן הכשיר הנוסף או שהשיב בשלילה, תהא רשאית החברה לחזור ולהציע את הצעתה זו למשתתף שדורג במדרג ההצעות במקום שלאחר הכשיר הנוסף וכך הלאה.
  4. למען הסר ספק, מובהר כי מימוש הזכות האמורה לפי סעיף זה לפנות לכשיר נוסף או למשתתף הבא שהצעתו דורגה במקום שלאחר מכן, הינו לפי שיקול דעתה הבלעדי והמוחלט של החברה, וכי למשתתפים אין ולא תהיה כל טענה ו/או דרישה ו/או תביעה שעניינה הכרזת הצעתם כהצעה הזוכה במכרז עקב ביטול זכייתו של הזוכה ו/או ביטול הסכם ההתקשרות עמו.
  5. אין באמור לעיל כדי לפגוע בזכותה של החברה לפעול בכל דרך חוקית אחרת במקרה זה, לרבות, מבלי לגרוע מכלליות האמור, לבצע הליך חדש. אין בבחירת כשיר נוסף או בכריתת הסכם עמו כדי לפגוע בכל זכות או טענה שתעמודנה לחברה כנגד הזוכה במקרה כאמור.

**חתימה על נוסח ההסכם והשבת ערבות המכרז**

1. נקבעה הצעתו של משתתף, כולה או חלקה, כזוכה במכרז, תודיע על כך החברה למשתתף הזוכה. כתנאי מוקדם להשתכללות ההתקשרות, על המשתתף הזוכה להמציא לחברה את כל המסמכים הנדרשים עפ"י ההסכם תוך 7 ימי עבודה ממועד קבלת ההסכם לחתימות.

היה והזוכה לא ימציא את ההסכם חתום כנדרש ואת כל הנספחים הנדרשים, עפ"י הנוסח הקבוע במסמכי המכרז, במועד המצוין לעיל, החברה תהיה רשאית לבטל את זכייתו במכרז ולחלט את ערבות המכרז.

1. משתתף במכרז יהיה זכאי להשבת ערבות המכרז שצורפה להצעתו וזאת כדלקמן:
   1. משתתף שמסמכי המכרז שלו נפסלו או שלא זכה במכרז – עם קבלת הודעה כאמור.
   2. משתתף שנבחר כזוכה במכרז – עם המצאת כל המסמכים והנספחים הנדרשים לרבות ערבות ביצוע וביטוחים, בהתאם לתנאי ההסכם.

אין באמור בכדי לגרוע מזכותה של החברה לחלוט הערבות כאמור בסעיף 2.7 לעיל.

**מפגש הבהרות**

1. מפגש הבהרות יתקיים במועד הקבוע בפתח מסמך זה, בחדר ישיבות במשרדי פלגי שרון (רחוב התע"ש 11, כפר סבא קומה 2). **הנוכחות במפגש חובה.**

על אף האמור מובהר כי החברה תהא רשאית לקיים את המפגש בהיוועדות חזותית ו/או לשנות את מיקומו, ובמקרה כאמור תפורסם הודעת הבהרה מתאימה בהתאם לתנאי המכרז.

**ניגוד עניינים**

1. החברה מביאה בזאת לידיעת כל מציע את ההוראות הבאות:
   1. אורגן בחברה או בכל אחד מהתאגידים המרכיבים את החברה כהגדרתה במכרז זה (לרבות דירקטור או מנכ"ל), קרובו, סוכנו או שותפו, או תאגיד שאחד מהאמורים לעיל מחזיק בו, במישרין או בעקיפין, זכויות כלשהן, ו/או שאחד מהם מנהל או עובד אחראי בו, לא יוכל לקחת חלק במכרז זה. לעניין זה "קרוב" – בן זוג, הורה, בן או בת, אח או אחות.
   2. משתתף או מי מטעמו, אשר לגביו קיים חשש של ניגוד עניינים עם העבודות נשוא מכרז זה ו/או חשש לניגוד עניינים בינו לבין פלגי שרון ו/או עיריית כפר סבא ו/או המועצה המקומית כוכב יאיר צור יגאל ו/או מיה (תשתיות המים של הוד השרון) בע"מ ו/או עיריית הוד השרון – לא יוכל לקחת חלק במכרז, אלא אם נתנה החברה את אישורה לכך ובכפוף לתנאים שתעמיד למשתתף, על פי שיקול דעתה הבלעדי.

**זכויות החברה**

* 1. מבלי לגרוע מכל הוראה מהוראות מכרז זה ובנוסף להן, תהא החברה רשאית, אך לא חייבת, לדחות כל הצעה שאיננה שלמה, או ברורה, או שאינה ערוכה עפ"י מסמכי המכרז, וזאת עפ"י שיקול דעתה הסופי והבלעדי של החברה.
  2. החברה שומרת על זכותה לבטל את המכרז, מכל סיבה שהיא, בכל מועד שהוא, לרבות לאחר מועד הגשת הצעות. בכלל זה, החברה תהא רשאית לבטל המכרז בהתחשב במספר ההצעות אשר תוגשנה, ו/או הסכום הנקוב בהן, נימוקים אלו הנם נימוקים אשר עשויים לעמוד ביסוד החלטת החברה לבטל את המכרז. למען הסר ספק מובהר כי לחברה שמור שיקול הדעת שלא לבחור בכל הצעה אם המחיר הנקוב בה אינו נמוך דיו, או שהנו בלתי סביר, ולמשתתפים לא תהיינה כל טענות ו/או תביעות בקשר לכך.
  3. החברה תהא רשאית, לפי שיקול דעתה הבלעדי, לפנות למציע ו/או לצדדים שלישיים בדרישה להמציא מידע נוסף ו/או הבהרות ו/או הסברים ו/או השלמות ביחס להצעתו של מציע ו/או לאפשר למציע לעשות כן, לרבות בעניין המצאת כל מסמך, אישור, היתר או רישיון כנדרש לפי תנאי מכרז זה, ולרבות לצורך הוכחת עמידת המציע בתנאי הסף, ובלבד שכל מסמך, רישיון, אישור או היתר יהיו בעלי תוקף ותחולה למועד האחרון להגשת הצעות.
  4. החברה שומרת לה את הזכות למחול על קיום דרישה או תנאי מתנאי מכרז זה אשר אינם מהותיים ואשר אין בהם כדי לפגוע בעיקרון השוויון והכל לפי שיקול דעת ועדת המכרזים.
  5. החברה שומרת לעצמה את הזכות לזמן את המציע לראיון אישי, והכל על פי שיקול דעתה.
  6. החברה רשאית, על פי שיקול דעתה הבלעדי, לנהל משא ומתן עם המציעים (או מי מהם).

**כללי**

1. כל שינוי או תוספת שייעשו במסמכי המכרז או כל הסתייגות ביחס אליהם, בין ע"י שינוי או תוספת או השמטה בגוף מסמכי המכרז, או בין במכתב לוואי או בכל דרך אחרת, לא יחייבו את החברה ולא יהיה להם כל תוקף מחייב כלפי החברה.

על אף האמור, החברה תהיה רשאית, עפ"י שיקול דעתה הבלעדי, לראות בכל שינוי, מחיקה או תיקון כאמור, משום הסתייגות המשתתף מתנאי המכרז, ולפסול את הצעתו.

1. כל עניין הנוגע להליך זה באופן ישיר או עקיף יידון אך ורק בבתי המשפט המוסמכים של מחוז מרכז.
2. המשתתף יישא לבדו בהוצאות השתתפותו בהליך, ולא יהא זכאי לכל שיפוי מהחברה בגין הוצאות אלה.
3. **זכות עיון בהצעה הזוכה**

לאחר סיום הליך המכרז והכרזה על תוצאות המכרז, משתתפי המכרז יהיו רשאים לעיין בחומרי המכרז בהתאם להוראות תקנה 21(ה) לתקנות חובת המכרזים, התשנ"ג- 1993. העיון יתבצע במשרדי פלגי שרון, בכפוף למשלוח בקשה בכתב לעיון לחברה ולתיאום מראש של מועד העיון עם נציג החברה באמצעות דוא"ל tenders@palgey-sharon.co.il ובכפוף לתשלום הוצאות בסך של 500 ₪ לחברה בתוספת מע"מ, עבור כל פגישת עיון, וזאת לכיסוי העלויות הכרוכות בעיון.

1. מכרז זה הינו קניינה הרוחני של החברה, אשר מועבר למציע לצורך הגשת הצעתו בלבד. אין לעשות בו כל שימוש שאינו לצורך הכנת ההצעה.

1. כל האמור בלשון זכר במכרז זה, בלשון נקבה במשמע ולהיפך.

**בברכה,**

**תאגיד פלגי שרון בע"מ**

**נספח 1**

**נוסח כתב ערבות מכרז**

\* אין להסתייג, להתנות או להעיר על נוסח ערבות המכרז!

לכבוד

פלגי שרון מיסודן של עיריית כפר סבא והמועצה המקומית כוכב יאיר צור - יגאל בע"מ (להלן - **"החברה"**)

התע"ש 11

כפר סבא

א.ג.נ.,

**ערבות מספר\_\_\_\_\_\_\_\_\_**

1. לפי בקשת \_\_\_\_\_\_\_\_\_\_\_\_\_\_\_\_\_\_\_\_ מס' ת.ז./ח.פ./ח.צ.\_\_\_\_\_\_\_\_\_\_\_\_\_\_\_\_\_\_ (להלן - "הנערב") אנו ערבים בזה כלפיכם באופן בלתי חוזר לתשלום כל סכום עד לסכום כולל של 150,000 ש"ח (במילים: מאה וחמישים אלף ש"ח בלבד) (להלן - "סכום הערבות") שתדרשו בקשר למכרז מס' 04/2025 לביצוע עבודות לאספקה והתקנת דיזל גנרטור לגיבוי אספקת החשמל למט"ש כפר סבא – הוד השרון.
2. לפי דרישתכם הראשונה בכתב, עד 10 ימים ממועד קבלת דרישתכם על ידינו באופן המפורט להלן אנו נשלם לכם כל סכום הנקוב בדרישה ובלבד שלא יעלה על סכום הערבות מבלי להטיל עליכם חובה להוכיח את דרישתכם ומבלי שתהיו חייבים לדרוש את התשלום תחילה מאת הנערב.
3. כל דרישה לתשלום מכוח כתב ערבות זה תימסר לנו בכתב בסניף \_\_\_\_\_\_\_\_\_\_\_\_בכתובת \_\_\_\_\_\_\_\_\_\_\_\_\_\_\_\_\_\_\_\_ כשהיא חתומה ע"י מנכ"ל החברה או ממלא מקומו. דרישה אשר תהא חתומה ע"י ממלא מקומו של מנכ"ל החברה תהא מלווה באישור עורך דין בדבר זהות החותם וסמכותו לחתום על דרישה כזו מטעם החברה.

לעניין סעיף זה, דרישה אשר תימסר בפקס או בדוא"ל, לא תיחשב כדרישה.

1. התשלום כאמור בסעיף 2 לעיל יעשה על ידנו, על דרך של העברה בנקאית לחשבון החברה ע"פ הפרטים שיימסרו על ידכם בדרישתכם או באמצעות המחאה עשויה על ידנו לפקודתכם ע"פ שיקול דעתכם הבלעדי.
2. ערבות זו תישאר בתוקפה עד ליום 1/9/2025 (כולל) בלבד ולאחר תאריך זה תהיה בטלה ומבוטלת. כל דרישה על פי ערבות זו צריכה להתקבל על ידנו בכתב לא יאוחר מהתאריך הנ"ל.
3. ערבות זו אינה ניתנת להעברה או להסבה.

בכבוד רב, **\_\_\_\_\_\_\_\_\_\_\_\_\_\_\_\_**

**נספח 2**

**הצהרה לפי חוק עסקאות גופים ציבוריים, תשל"ו-1976**

אני הח"מ \_\_\_\_\_\_\_\_\_\_\_\_\_\_, ת.ז. \_\_\_\_\_\_\_\_\_\_\_\_\_\_ לאחר שהוזהרתי כי עלי להצהיר את האמת וכי אהיה צפוי/ה לעונשים הקבועים בחוק באם לא אעשה כן, מצהיר/ה בזאת כדלקמן:

1. הנני משמש כ\_\_\_\_\_\_\_\_\_\_\_\_\_\_\_\_ ב\_\_\_\_\_\_\_\_\_\_\_\_\_\_\_\_\_\_\_\_\_\_\_ (להלן: **"המשתתף"**)

תפקיד שם המשתתף

והנני מוסמך לתת תצהיר זה מטעם המשתתף.

1. נכון למועד האחרון להגשת ההצעות במכרז, המשתתף או בעל זיקה\* אליו לא הורשעו\* ביותר משתי עבירות\*;

לחילופין-

המשתתף או בעל זיקה\* אליו הורשעו\* ביותר משתי עבירות\*, אך במועד האחרון להגשת ההצעות למכרז חלפה שנה אחת לפחות ממועד ההרשעה האחרונה.

\* "בעל זיקה"; "הורשע"; "עבירה" – כהגדרתם בסעיף 2ב(א) לחוק עסקאות גופים ציבוריים, תשל"ו-1976;

* 1. נכון למועד האחרון להגשת ההצעות במכרז, הוראות סעיף 9 לחוק שוויון זכויות לאנשים עם מוגבלות, התשנ"ח-1998 (להלן: "**חוק שוויון זכויות**") **לא חלות** על המשתתף;

לחילופין –

* 1. הוראות סעיף 9 לחוק שוויון זכויות **חלות** על המציע והוא מקיים אותן;
     1. במידה והמשתתף מעסיק\* 100 עובדים לפחות, נכון למועד האחרון להגשת ההצעות, המשתתף מצהיר ומתחייב כי יפנה למנהל הכללי של משרד העבודה והרווחה והשירותים החברתיים לשם בחינת יישום חובותיו לפי סעיף 9 לחוק שוויון זכויות, ובמידת הצורך – לשם קבלת הנחיות בקשר ליישומן;

לחילופין-

* + 1. המשתתף מצהיר כי פנה בעבר למנהל הכללי של משרד העבודה הרווחה והשירותים החברתיים לשם בחינת יישום חובותיו לפי סעיף 9 לחוק שוויון זכויות בהתאם להוראות סעיף 3.2.1 לעיל, ואם קיבל הנחיות בעניין, הוא גם פעל ליישומן.

\* "מעסיק" – כהגדרתו בסעיף 9 לחוק שוויון זכויות.

המשתתף מצהיר ומתחייב בזאת, כי יעביר העתק מהתצהיר שמסר לפי סעיף 3.2 זה לעיל, למנכ"ל של משרד העבודה הרווחה והשירותים החברתיים, בתוך 30 ימים מהמועד האחרון להגשת ההצעות במכרז.

1. הנני מצהיר/ה כי זהו שמי זו חתימתי ותוכן תצהירי דלעיל אמת.

\_\_\_\_\_\_\_\_\_\_\_\_\_\_\_\_\_

**חתימת המצהיר**

אימות חתימה

אני הח"מ \_\_\_\_\_\_\_\_\_\_\_\_\_, עו"ד (מ.ר. \_\_\_\_\_\_\_\_), מאשר כי ביום \_\_\_\_\_\_\_\_\_ הופיע/ה בפני מר/גב' \_\_\_\_\_\_\_\_\_\_\_\_, ת.ז. \_\_\_\_\_\_\_\_\_\_\_\_\_, לאחר שהזהרתיו/ה כי עליו/ה להצהיר את האמת וכי יהא/תהא צפוי/ה לעונשים הקבועים בחוק באם לא יעשה/תעשה כן, אישר/ה בפני את תוכן תצהירו/ה לעיל בחתמו/ה עליו בפני.

\_\_\_\_\_\_\_\_\_\_\_\_\_\_\_

חותמת וחתימת עו"ד

**נספח 3**

**נוסח אישור על ניסיון קודם – סעיף 2.3 להוראות למשתתפים**

\* ככל ונדרש, יש למלא אישור נפרד לגבי כל עבודה המוצגת לצורך הוכחת עמידת המשתתף בתנאי הסף

לכבוד,

פלגי שרון מיסודן של עיריית כפר סבא והמועצה המקומית כוכב יאיר צור - יגאל בע"מ

מיה (תשתיות המים של הוד השרון) בע"מ

הנדון: **אישור על ניסיון קודם**

הריני לאשר כי המשתתף \_\_\_\_\_\_\_\_\_\_\_\_\_\_\_\_\_\_\_\_\_\_\_\_ סיפק עבור \_\_\_\_\_\_\_\_\_\_\_\_\_\_\_\_ (שם המזמין), גנרטור בהספק של 2,000 KVA הכולל מערכות פיקוד וסנכרון (להלן: "**העבודה**"), בהתאם לפירוט שלהלן:

1. שם העבודה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
2. העבודה בוצעה בשנים: \_\_\_\_\_\_\_\_\_\_\_\_\_\_\_\_\_;
3. העבודה הסתיימה ביום \_\_\_\_\_\_\_\_\_\_.
4. ההיקף הכספי של העבודה היה גבוה מ- 1,000,000 ₪ (סכום החשבון הסופי במועד אישורו ללא מע"מ).

בברכה,

שם המזמין: \_\_\_\_\_\_\_\_\_\_\_\_\_\_\_\_\_\_

שם נותן האישור: \_\_\_\_\_\_\_\_\_\_\_\_\_\_\_\_\_\_\_\_\_

תפקיד נותן האישור: \_\_\_\_\_\_\_\_\_\_\_\_\_\_\_\_\_\_\_\_

טלפון נותן האישור: \_\_\_\_\_\_\_\_\_\_\_\_\_\_\_\_\_\_\_\_\_\_\_

חתימה וחותמת נותן האישור: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תאריך מתן האישור: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**נספח 4**

**רשימת הציוד המוצע על ידי המשתתף (סעיף 2.5 להוראות למשתתפים)**

כללי

המשתתף ימלא להלן את כל הפרטים הטכניים והמתייחסים לאותם פריטי הציוד המוצעים על ידו.

הפרטים הטכניים, כפי שיירשמו בסעיפים הבאים, יחייבו את המשתתף ולא תתקבל כל סטייה מהתחייבויות אלו ללא הסכמה בכתב של החברה, וזאת מתוך הנחה שאי הכללת פרטים נוספים אינם משחררים את המשתתף מכל יתר ההתחייבויות החלות עליו לפי תנאי החוזה והמפרט, וכל יתר כללי המקצוע המקובלים.

כמו כן על המשתתף למסור עם ההצעה כל חומר טכני דרוש לבדיקת הנתונים הרשומים בטבלאות הנ"ל.

החברה תהיה רשאית להחליט, עפ"י שיקול דעתה הבלעדי, אם פריט כלשהו מהווה ש"ע לפריט הנדרש במפרט, ולא תשמע כל טענה בעניין החלטת החברה בעניין זה.

| **תאור הנתונים** | **יחידה** | **הצעת המשתתף** |
| --- | --- | --- |
| **יחידת דיזל גנרטור** | | |
| תוצרת |  |  |
| דגם |  |  |
| ארץ ייצור |  |  |
| הספק Prime Power | kVA  kW |  |
| מהירות סיבוב | סל"ד |  |
| משקל ומידות יחידת הדיזל-גנרטור:  אורך  רוחב  גובה  משקל | מ"מ  מ"מ  מ"מ  ק"ג |  |

| **תאור הנתונים** | **יחידה** | **הצעת המשתתף** |
| --- | --- | --- |
| **מנוע דיזל** | | |
| תוצרת |  |  |
| דגם |  |  |
| ארץ ייצור |  |  |
| מהירות סיבוב | סל"ד |  |
| מספר פעימות |  |  |
| מספר צילינדרים וסידור (L או V) |  |  |
| קוטר צילינדר | מ"מ |  |
| מהלך בוכנה | מ"מ |  |
| נפח בוכנות (Displacement Total) | ליטר |  |
| מהירות בוכנה ממוצעת ב- 1500 סל"ד | מ/שניה |  |
| יחס דחיסה | 1:\_\_\_ |  |
| סוג הזרקה |  |  |
| מספר יציאות פליטה |  |  |
| מידות יציאות פליטה | מ"מ |  |
| זרימת אויר לשריפה | מ/דקה |  |
| טמפרטורה סעפת פליטה - גזי פליטה | ºC |  |
| מידות הרדיאטור  גובה  רוחב  עומק | מ"מ  מ"מ  מ"מ |  |
| נפח מע' קירור מנוע עם רדיאטור | ליטר |  |
| נפח מע' שמן | ליטר |  |
| תדירות החלפת שמן במשטר עבודה Power Prime | ש"ע |  |
| תדירות החלפת שמן במשטר עבודה Standby | חודשים |  |
| תדירות החלפת מסננים במשטר עבודה Power Prime  מסנן שמן  מסנן דלק  מסנן אויר | ש"ע  ש"ע  ש"ע |  |
| תדירות החלפת מסננים במשטר עבודה Standby  מסנן שמן  מסנן דלק  מסנן אויר | חודשים  חודשים  חודשים |  |
| משאבת אתחול (Priming)  סוג/דגם |  |  |
| מכולה מושתקת | | |
| תוצרת |  |  |
| דגם |  |  |
| ארץ ייצור |  |  |
| רמת ההשתקה במרחק 7 מטר | dBA |  |

| **תאור הנתונים** | **יחידה** | **הצעת המשתתף** | |
| --- | --- | --- | --- |
| **מנוע דיזל** | | | |
| צריכת דלק במשטר Power Prime  50% עומס  75% עומס  100% עומס | L/h  L/h  L/h |  | |
| יצרן משתיק קול |  |  | |
| השתקת רעש של משתיק קול | dBA |  | |
| רמת רעש בשיעור עומס של 100%  במשטר עבודה Power Prime  במרחק 1 מ' מהמכולה  במרחק 7 מ' מהמכולה | dBA  dBA |  | |
| מס' גופי חימום והספקם. |  |  | |
| **גנרטור** | | | |
| תוצרת |  |  |  |
| דגם |  |  |  |
| ארץ ייצור |  |  |  |
| הספק | kVA |  |  |
| מתח | V |  |  |
| זרם | A |  |  |
| כופל הספק |  |  |  |
| עליית הטמפרטורה המקסימלית בליפופים בעומס מלא (Prime Power) | ºC |  |  |
| נצילות | % |  |  |
| רמת הבידוד |  |  |  |
| תוצרת ודגם וסת מתח |  |  |  |
| תוצרת ודגם מפסק זרם חצי אוטומטי  זרם נומינלי  סוגי הגנות |  |  |  |
| תוצרת ודגם לוח פיקוד |  |  |  |

תאריך \_\_\_\_\_\_\_\_\_\_\_\_\_\_\_\_\_\_\_\_\_\_\_

חתימת המשתתף \_\_\_\_\_\_\_\_\_\_\_\_\_\_\_

**נספח 5**

**טופס פרטי המשתתף**

**איש הקשר למכרז:             \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**תפקיד:                              \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**כתובת:                              \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**טלפון :                               \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**טלפון נייד:                         \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**מס' פקס':                         \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**דוא"ל (מייל):**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**מס' קבלן מורשה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**נספח 6**

**תצהיר המשתתף**

# לכבוד

# תאגיד המים פלגי שרון, מיסודן של עיריית כפר סבא

# והמועצה המקומית כוכב יאיר צור יגאל בע"מ

# מרחוב התע"ש 11

# **כפר סבא**

# מיה (תשתיות המים של הוד השרון) בע"מ

# מרחוב הנגר 8

# **הוד השרון**

# (להלן, ביחד: "**החברה**")

# א.ג.נ.,

* + - 1. אני/אנו החתום/החתומים מטה, מורשי החתימה מטעם \_\_\_\_\_\_\_\_\_\_\_\_\_\_\_\_\_\_\_\_ (להלן: "**המציע**") חותמ/ים על תצהיר זה בתמיכה להצעת המציע **למכרז מס' 04/2025, לאספקה והתקנת דיזל גנרטור לגיבוי אספקת החשמל למט"ש כפר סבא – הוד השרון** עבור החברה (להלן: "**המכרז**") לאחר שקראתי/קראנו בעיון, בחנתי/בחנו והבנתי/הבנו את הוראות החברה למתן הצעה למכרז על כל התנאים והדרישות המפורטות בכל מסמכי המכרז על נספחיהם (להלן: "**העבודה**").
      2. אני/אנו מצהיר/מצהירים בזאת כי הבנתי/הבנו את כל האמור במסמכי המכרז והגשתי/הגשנו את הצעתי/הצעתנו בהתאם. כי למדתי/למדנו ובדקתי/בדקנו בקפידה את כל האמור במסמכי המכרז, ובדקתי/בדקנו את כל הדרישות, התנאים והנסיבות, הפיזיים והמשפטיים, העשויים להשפיע על הצעתי/הצעתנו או על ביצוע העבודה נשוא המכרז. כי אני/אנו מסכים/מסכימים לכל האמור במסמכי המכרז ומאשר/מאשרים ומתחיב/מתחייבים כי לא אציג/נציג כל תביעות או דרישות המבוססות על אי ידיעה ו/או אי הבנה, ואני/אנו מוותר/מוותרים בזאת מראש על טענות כאמור. מבלי לפגוע בכלליות האמור, ידוע לי/לנו, ואני/אנו מסכימים, כי בעצם הגשת הצעתי/הצעתנו גלום ויתור מפורש על כל טענה, מכל מין וסוג, בדבר אי התאמה ו/או חריגה, מכל מין וסוג, של תנאי המכרז ו/או תנאי מתנאיו, מתנאי כל דין.
      3. הנני/הננו מודיע/מודיעים כי הצעתי/הצעתנו ערוכה על פי המכרז על כל נספחיו, וכי קיבלתי/קיבלנו ו/או הועמדו לרשותי/לרשותנו כל המסמכים הקשורים להצעה וכן קיבלתי/קיבלנו הסברים בכל הקשור להצעה ולביצוע העבודות.
      4. אני/אנו מצהיר/מצהירים בזאת כי הצעה זו מוגשת ללא שום קשר ו/או תיאום עם מציעים אחרים, וכי לא גיליתי/גילינו את פרטי הצעתי/הצעתנו למשתתפים אחרים במכרז.
      5. אני/אנו מצהיר/מצהירים בזאת כי לא הצענו לכל גורם בחברה כל תמורה עבור מסירת מידע כלשהו לחברתנו ולא קיבלנו מכל גורם בחברה כל מידע הנוגע למכרז מעבר למידע שפורסם בפומבי על ידי החברה.
      6. אני/אנו מצהירים כי ידוע לי/לנו שביצוע העבודה על פי מסמכי המכרז מחייב שמירת סודיות בכל הנוגע למידע שיגיע לרשותי/רשותנו וכן שמירה על רמה גבוהה של אמינות ומהימנות ואני/אנו מתחייב/מתחייבים למלא אחר ביצוע הוראות מסמכי החוזה ולמלא אחר כל התחייבויותיי/התחייבויותינו על פי חוזה זה במהימנות ואמינות, תוך שמירה קפדנית על הוראות כל דין. אני/אנו מצהיר/מצהירים כי אינני/איננו רשאי/רשאים להעביר כל מידע שברשותי/ברשותנו כתוצאה מהשתתפותי/השתתפותנו במכרז זה לשום גורם אחר, או לעשות בו שימוש כלשהו שלא במסגרת מכרז זה.
      7. הנני/הננו מצהיר/מצהירים ומתחייב/מתחייבים כי אם תתקבל הצעתי/הצעתנו, אבצע/נבצע את כל העבודות בהתאם לכל תנאי הפניה והנספחים לה ולשביעות רצונכם המלאה וזאת במחירי הצעתנו.
      8. היה והצעתי/הצעתנו תתקבל הנני/הננו מתחייב/מתחייבים לחתום, כמפורט בנוהלי המכרז ותנאיו, על ההסכם לביצוע העבודות המצורף, ושלא להעביר לגורם אחר זכות מזכויותיי/מזכויותינו על פי הסכם זה ולא להוסיף או לצרף שום שותף או ליצור תאגיד אחר לשם קבלת שימוש בזכויותינו אלא באישור החברה מראש ובכתב.
      9. להבטחת קיום ההצעה, הנני/הננו מצרף/מצרפים בזה ערבות בנקאית לפי הנוסח בנספח 1 להוראות למשתתפים. כן רצ"ב להצעתי/הצעתנו כל מסמכי המכרז לרבות שאלות ההבהרה והמענה להן, כשהם חתומים על ידי/ידינו. ידוע לי/לנו שאי מילוי ו/או אי צירוף מסמך כלשהו ו/או עריכת שינוי/תוספת במסמכי ההצעה, עלולים לגרום לפסילת הצעתי/הצעתנו.
      10. הצעתי/הצעתנו זו היא בלתי חוזרת ואינה ניתנת לביטול או לשינוי ותהא תקפה עד למועד פקיעתה בהתאם לתנאי המכרז. אני/אנו מסכים/מסכימים כי תהיו זכאים, אך לא חייבים, לראות בהצעתי/הצעתנו זו ובקבלתה על ידכם חוזה מחייב ביני/בינינו לביניכם. ידוע לי/לנו ואני/אנו מסכימים כי אתם תהיו רשאים לנהל כל הליך שענינו הגשת הצעות מתוקנות. כן ידוע לי/לנו שתהיו רשאים לבטל את המכרז.
      11. היה והצעתי/הצעתנו תתקבל אני/אנו מתחייב/מתחייבים לעמוד בכל התנאים המוקדמים לחתימת החוזה על ידכם, כמפורט במסמכי המכרז, וכי תוך 7 ימי עבודה מיום הודעתכם אחתום/נחתום על מסמכי החוזה ואפקיד/נפקיד בידיכם את הערבויות הנדרשות בחוזה, את נספחי הביטוח בכפוף להוראות והדרישות המפורטות בו, ואת כל המסמכים והראיות הנוספים הטעונים המצאה.
      12. היה ומסיבה כלשהי לא אעמוד/נעמוד בהתחייבויותיי/התחייבויותינו על פי תנאי המכרז, לרבות אי עמידה בתנאים המוקדמים לחתימת החוזה על ידכם ו/או אי הפקדת הערבויות הנדרשות בחוזה ו/או אי הפקדת מסמכי הביטוח בהתאמה להוראות ולדרישות המפורטות בחוזה ו/או אי הפקדת כל מסמך אחר הנדרש בחוזה, אני/אנו מסכים/מסכימים כי הערבות הבנקאית תמומש על ידכם וסכום הערבות כולו או מקצתו יחולט על ידכם כפיצויים מוסכמים וקבועים מראש, וזאת מבלי לפגוע כל זכות אחרת העומדת לכם.
      13. ידוע לי/לנו שאין במתן ערבות כאמור לעיל או במימושה כדי לפגוע בזכויות החברה לתבוע את נזקיה הממשיים אף אם הם יהיו גבוהים מסכום הערבות הנ"ל, וזאת מבלי לפגוע בכל זכות אחרת העומדת לחברה.
      14. יש לי/לנו היכולת הפיננסית, הידע והמיומנות, הכישורים המקצועיים והטכניים, כוח העבודה המיומן והציוד הדרוש לביצוע העבודות נשוא המכרז, בהתאם להוראות המכרז והסכם ההתקשרות.
      15. הצעתי/הצעתנו זו הינה בגדר המטרות והסמכויות הקבועות במסמכי התאגיד בשמו מוגשת ההצעה, ומורשי החתימה החתומים על מסמכי המכרז זכאים לחתום בשם התאגיד על הצעה זו, אין כל מניעה, על פי כל דין או הסכם, לחתימתם על הצעה זו, ובחתימת הסכם ההתקשרות ובביצוע ההתחייבויות על פיו, לא יהא משום פגיעה בזכויות צדדים שלישיים כלשהם.
      16. הנני/הננו מנהל/מנהלים פנקסי חשבונות ורשומות כנדרש לפי חוק עיסקאות גופים ציבוריים (אכיפת ניהול חשבונות ותשלום חובות מס), תשל"ו - 1976, ביכולתי/נו להמציא לחברה אישור בר תוקף על כך, בהתאם לסעיף 2 לחוק הנ"ל.
      17. מצורפים בזאת אישורים ו/או מכתבי המלצה. החברה רשאית לפנות לנותני האישורים ו/או הממליצים ולקבל מידע על עבודתי/עבודתנו ועל רמת עבודתי/עבודתנו והצלחותיי/הצלחותינו בתחום נשוא המכרז.
      18. אני/אנו מסכים/מסכימים שהחברה או מי שימונה על ידה יקבל אצל נותני האישורים ו/או הממליצים מידע לגביי/לגבינו ולגבי יכולתי/יכולתנו בתחום נשוא המכרז, ואני/אנו מוותר/ים בזאת על תביעות לשון הרע ו/או כל תביעה אחרת נגד הממליצים או מי מהם בגין כל דבר הקשור ו/או הנובע מהמידע שימסרו לנציגי החברה כאמור.
      19. הנני/הננו מצהיר/ים ומתחייב/ים כי הצעתי/הצעתנו זו הוכנה והוגשה על-ידי/ידינו לאחר שבדקתי/בדקנו היטב את ההיקף, המהות והתנאים לביצוע העבודות וההתחייבויות האחרות שיהיה עלי/עלינו לבצע אם אזכה/נזכה במכרז והחברה תתקשר עמי/עימנו בהסכם ההתקשרות וכי לא אהיה/נהיה זכאי/זכאים לכל תשלום, מכל מין וסוג שהוא, מעבר לאמור בהסכם **לאספקה והתקנת גנרטורים** עבור החברה שייחתם עמי/עימנו (אם נזכה במכרז) בתנאים הכללים למכרז ומילוי אחר כל ההתחייבויות שיחולו עלי/עלינו על-פי הסכם ההתקשרות ונספחיו.
      20. ידוע לי/לנו כי אי צירוף מסמך כלשהוא ו/או עריכת שינוי/תוספת במסמכי המכרז, עלול לגרום לאי-הבאת הצעתי/הצעתנו לדיון בועדת המכרזים.
      21. הריני/ו לאשר כי המציע אינו נמצא בהליכי כינוס נכסים, פשיטת רגל או פירוק;אינו עומד בפני חדלות פירעון; לא הוטלו על נכסי המציע עיקולים בשיעור הגבוה מההון העצמי שלו. בדוח הכספי הרבעוני או השנתי הסקור העדכני ביותר של המציע לא נכללה 'הערת עסק חי' או 'אזהרת עסק חי'.

\_\_\_\_\_\_\_\_\_\_\_\_\_\_

חתימת המצהיר/ה

אישור

אני הח"מ \_\_\_\_\_\_\_\_\_, עורך דין, מרחוב \_\_\_\_\_\_\_\_\_\_\_\_\_\_\_\_\_\_, מאשר/ת בזאת כי ביום \_\_\_\_\_\_\_\_\_ הופיע/ה במשרדי מר/גב' \_\_\_\_\_\_\_\_\_\_\_, המוסמך לחתום מטעם המציע, ושזיהה עצמו באמצעות ת.ז. שמספרה \_\_\_\_\_\_\_\_\_\_\_\_, ואחרי שהזהרתיו/ה כי עליו/ה להצהיר את האמת וכי יהיה צפוי לעונשים הקבועים בחוק אם לא יעשה כן, אישר את נכונות הצהרתו דלעיל וחתם עליה בפני.

\_\_\_\_\_\_\_\_\_\_\_\_\_\_\_\_

חתימה וחותמת עו"ד